La Bête humaine (filmo)

La Bête humaine (La homa bruto) estas franca filmo reĝisorita de Jean Renoir, aperinta en 1938, adapto de la samnoma romano de Émile Zola. 

 Temo 
En ĉi tiu klasika adapto de la romano de Émile Zola, torturita lokomotivestro enamiĝas al perturbata edziĝinta virino, kiu helpis ŝian edzon murdi iun.

Jacques Lantier estas viktimo de murdaj impulsoj al la virinoj, por kiuj li sentas deziron. Tiujn impulsojn li subpremas en kompanio de sia vaporlokomotivo, "la Lison", kiun li prizorgas kun pasio kaj kun kiu li ŝajnas enamiĝinta kaj per kiu li traveturas la linion Parizo-Havro.

Lantier renkontas Séverine kies edzo, Roubaud, la vicstaciestro de Havro, ĵus murdis Grandmorin, la baptopatron de la juna virino, kiu seksatencis ŝin en la pasinteco. Séverine fariĝas amantino de Lantier kaj baldaŭ sugestas, ke li forigu ŝian maloportunan edzon. Sed sub premo de impulso, ŝin mortigas Lantier.

Reen sur sia vaporlokomotivo, Lantier konfesas sian krimon al sia kunulo Pecqueux kaj, trafita de malespero, sinmortigas ĵetante sin de la moviĝanta trajno. Pecqueux haltigas la trajnon kaj nur povas konstati la morton de Lantier, kies korpo kuŝas malsupre de la trakoj.

 Rolularo 
 Jean Gabin: Jacques Lantier
 Simone Simon: Séverine Roubaud
 Fernand Ledoux: Roubaud
 Blanchette Brunoy: Flore
 Gérard Landry: Filo Dauvergne
 Jenny Hélia: Philomène Sauvagnat
 Colette Régis: Victoire Pecqueux
 Claire Gérard: Vojaĝantino
 Charlotte Clasis: Onklino Phasie, baptopatrino de Lantier
 Jacques Berlioz: Grandmorin
 Tony Corteggiani: Dabadie, sekciestro
 André Tavernier: Juĝisto Denizet
 Marcel Pérès (kiel Perez): Lampisto
 Jean Renoir: Cabuche
 Julien Carette: Pecqueux

 Eksteraj ligiloj 



Kategorio:Filmoj de Jean Renoir
Kategorio:Filmoj aperintaj en 1938
Kategorio:Francalingvaj filmoj
Kategorio:Francaj filmoj
Kategorio:Francaj nigrablankaj filmoj
Kategorio:Fervojaj filmoj